****

**NYHEDSBREV DECEMBER 2024**

Kære alle

Velkommen til december måned. Velkommen til en hyggelig tid fyldt med traditioner og en masse travlhed – især blandt de voksne. Vi lover, at vi vil gøre vores til at bremse bare lidt op for tempoet her i december.

Hele november havde vi forberedt os på vores traditionsrige Lanternefest. Den blev afholdt mandag d. 25-11. Vi havde øvet sange til vores koncert, Mellemstuen havde øvet Luciaoptog. Samtidig nåede alle børn at få klippet, malet og pyntet årets udgave af børnehavens lanterner. Så selve dagen blev lige så hyggelig og spændt som den plejer. Det var også dagen hvor vi fik afviklet årets sidste forældrekaffe. Tak for opbakningen og tak for det spiselige bidrag til vores kaffebord. Vi vil også gerne rose alle børnene for deres indsats. Det var helt fantastisk som de sang. I forældre kan godt være stolte.

D. 28-11, blev det tid til årets juletræs tur. Vejret var desværre ikke helt med os, så vi blev i nærområdet for juletræ, skulle vi have. Og vi fandt det flotteste juletræ. Vi kom en rød sløjfe på det valgte træ, så vi var sikre på julemanden kunne finde netop det træ vi havde valgt og flyve det hjem til børnehaven i sin kane Det kunne den gode gamle julemand selvfølgelig. For da vi kom tilbage til børnehaven, lå lige præcis det juletræ vi havde valgt. Det kunne vi se på den røde sløjfe. Julemanden var så sød, at han havde kommet net på træet, så grenene ikke blev ødelagt imens han fløj det hjem til børnehaven. Den julemand kan alligevel noget.

D.29-11. gik med at pynte vores flotte juletræ.

Her i december har vi nogle lidt andre rutiner end dem, der er i børnehaven resten af året. På brumbasserne og Sommerfuglene er der en nisse der på skift kommer med hjem til gruppens børn. Der følger et stykke papir med, hvor I kan skrive en lille historie om nissens besøg hos det enkelte barn. Historierne bliver læst op for hele gruppen dagen efter.

Vi skal selvfølgelig også hygge med kalenderlys og kalender historier. Alle børnene vil også arbejde på lidt julegaver og julepynt. Julegaverne er selvfølgelig super hemmelige – så spørg ikke for meget. Hvor meget de enkelte børn når afhænger af flere ting. Først og fremmest skal det være hyggeligt, og det skal foregå i en ikke stressende atmosfære. Vi ved af erfaring, at børnene i løbet af december bliver budt mange spændende oplevelser uden for deres børnehavetid. Derfor tror vi også, det er meget vigtigt, at vi i børnehaven prøver at tage tempoet lidt ud af hverdagen og ikke kræver så meget af børnene. De skulle jo gerne kunne følge med og nyde den dejlige juletid. Der er dog stadig nogle vigtige datoer så dem får I her.

D. 2. december, fik vi besøg af julemanden. Han skulle lige se om vi havde fået sat vores juletræ op og pyntet det. Han synes det var blevet mægtig flot, og så havde han godteposer med til alle børnene. Ren hygge og god start på december.

D. 6. er det Marias sidste dag i børnehaven. Så er der allerede gået 9 uger. Vi vil gerne benytte lejligheden til at sige mange tak til Maria, det har været en fornøjelse at have hende i huset og samtidig ønske hende al mulig held og lykke med resten af uddannelsen. Vi er sikre på hun bliver et plus for de børn, forældre og kollegaer, hun kommer til at arbejde/samarbejde med fremover.

D 13. skal Mellemstuen vanen tro gå Lucia på Peder Lykke Plejecenter. Her vil de sprede lidt julestemning for beboer og brugere. Det plejer at være en stor og rørende oplevelse for både børn og beboerne.

D 17. holder vi årets julefest, her skal børnene ikke have madpakker med. Der sørger børnehaven for risengrød/havregrød, selvfølgelig med kanel og smørklat. Når maden er spist skal vi selvfølgelig feste, med sang, dans på stolene, dans om vores flotte juletræ, hygge og høre julehistorie. Her vil der være nøder frugt og andre julegodter.

Midt i al julehyggen har vi desværre også en af de mere kedelige informationer til jer. Efter Københavns kommune har meldt deres tilskud og forældrebetaling ud, ser vi os desværre nød til at hæve forældrebetalingen med kr. 100.- pr. måned fra d. 01-01-2025. Det vil sige at en børnehaveplads i Børnehaven Amsterdamvej uden frokostordning, for børn bosiddende i Københavns kommune kommer til at koste kr. 2400.- .

HUSK, at eneste lukkedag i 2025 er fredag d. 17-01. Det er her vi har vores pædagogiske weekend.

Til slut ønskes I alle en glædelig og fredelig december.